Jauci sa Zmijanja (knjiga)
Jauci sa Zmijanja je zbirka pripovedaka Petra Kočića izdata 1910. godine u Zagrebu. Naslov zbirke odnosi se na Zmijanje, užu oblast Bosanske Krajine, autorovom mestu rođenja. Zbirka je važna za kulturu i istoriju Bosne i Hercegovine, jer oslikava situaciju i život Zmijanjaca i Krajišnika.

Jauci sa Zmijanja su četvrta Kočićeva zbirka pripovedaka. Književno delo je posvećeno piščevom prijatelju Pavlu Lagariću. Pre ove, objavio je 1902. u Karlovcima, 1904. u Zagrebu i 1905. godine u Beogradu tri zbirke pripovedaka pod istim naslovom S planine i ispod planine. U svim njegovim delima prisutan je njegov odnos prema Bosanskoj Krajini. Ovim zbirkama pripovedaka Kočić je privukao pažnju na sebe, dok su njegove prve pripovetke ostale neprimetne među drugim objavljenim tvorevinama u manjim časopisima.

Po ovoj zbirci pripovedaka 1974. godine je snimljen jugoslovenski film istoimeni film.

Sadržaj zbirke 

Uticaj odrastanja u seljačkoj sredini ogleda se u većini Kočićevih dela, te tako je u Jaucima sa Zmijanja lik Simeuna Đaka inspirisan manastirskom sredinom, dok više likova oslikavaju čoveka iz seoske sredine Bosanske Krajine.

Zbirka sadrži 4 pripovetke:

 Molitva
 Kroz mećavu
Prvi put je objavljena 1907. godine u SKG, te je preštampana u zbirci
 Vukov gaj
Pripovetka koja je prvi put objavljena u beogradskoj Politici 1909. godine 
 Zmijanje
Odlomci pripovetke su tokom 1909. i 1910. godine objavljivani u više časopisa pod različitim naslovima: Kroz Zmijanje posvećeno Jovanu Cvijiću za Srpski književni glasnik, Knjaz Mikailo spasava Ratkovo za Razvitak, Ratkovo se zacarilo u Bosanskoj vili

Zbirku završava poglavlje:
 Malo objašnjenje
Poglavlje se odnosi na pripovetku Zmijanje, na razlog njenog nastajanja, motivaciju i iskustva autora.

Pripovetke Kroz mećavu,Vukov gaj i Zmijanje su kasnije objavljene u sabranim delima Petra Kočića Istinite mejdandžije zajedno sa još 17 njegovih pripovedaka.

Vidi još 

 Jauci sa Zmijanja (film)
 Petar Kočić

Reference

Spoljašnje veze 

Petar Kočić
Knjige 1904.
Srpska književnost
Bosanskohercegovačka književnost